2015 CSA Week 13 | Creative Growers
← 2015 CSA Week 12 2015 CSA Week 14 →
This entry was posted in General. Bookmark the permalink. ← 2015 CSA Week 12 2015 CSA Week 14 → Die Pos | News | Neem ons ernstig op, versoek inwonersforum
09 March 2018 l Andries van der Heyde l Views: 114 l 15 days ago
Die Bela-Bela-belastingbetalersforum (BBTF) wil toesien dat die Bela-Bela-munisipaliteit die inwoners van Wyk 1 meer ernstig opneem. Op die foto is Francois Jacobsz (ondervoorsitter), Daleen Steynberg (sekretaris en tesourier) en Johan Mills (voorsitter) tydens die BBTF se vergadering op die dorp.
Die Bela-Bela-belastingbetalersforum (BBTF) het vandeesweek bekendgemaak dat hulle ’n brief aan pres. Cyril Ramaphosa gestuur het om ’n gesprek oor die dorp se benarde toestand wat betref belastinggeld te voer en om inwoners se regte te beskerm.
Die BBTF het op Maandag 5 Maart by Laerskool Warmbad vergader. Heelwat inwoners van Wyk 1 het die vergadering bygewoon.
Johan Mills, BBTF-voorsitter, het gesê inwoners kan dit nie langer bekostig om elke jaar maar net verdere verhogings op belasting te aanvaar nie. En dit terwyl die Bela-Bela-munisipaliteit volgens hom reeds miljoene rande wanbestuur het.
“Die munisipale administrasie is onbevoeg, maar ons kan terugveg, want ons het sekere grondwetlike regte,” het hy gesê.
Wyk 1, wat die grootse deel van die dorp insluit, is volgens Mills die wyk wat jaarliks die meeste belasting (omtrent 80% van die dorp se totale inkomste) bydra.
Mills het gesê daar is verskeie opsies wat inwoners kan neem, soos om probleme by die openbare beskermer of die Organisasie teen Belastingmisbruik (Outa) aan te meld.
“As ons terugsit, gaan ons bankrot raak, want verhoogde tariewe is die lot van ’n swak regering. “Ons het puik amptenare wat ongelukkig deur korruptes oorskadu word,” het hy gesê
Tinus Ras, DA-raadslid, het tydens die vergadering gesê Wyk 1 het baie meer mag as wat inwoners dink, maar Bela-Bela is steeds een van die duurste munisipaliteite in die land waar inwoners buitensporige bedrae vir dienste betaal.
Hy het gesê daar is egter hoop, want tydens ’n onlangse munisipale beplanningsessie is daar aangedui dat amptenare voortaan meer gereeld oor die vingers getik of afgedank sal word indien hulle ernstige foute begaan.
Belastingbetalerskuld wat tans op R129 miljoen staan en die munisipaliteit wat geen regsaksie in dié verband oorweeg nie, is egter ’n knelpunt, het hy gesê. ’n Groot deel hiervan word deur amptenare en raadslede geskuld, beweer Ras.
Die BBTF-bestuur bestaan uit Mills as voorsitter, Francois Jacobsz as onder-voorsitter en Daleen Steynberg as sekretaris en tesourier. Inwoners het een vir een hul hande opgesteek en aangebied om agtergrondkennis en planne na die tafel te bring.